**VI Tarptautinis jaunųjų atlikėjų kamerinių ansamblių konkursas**

**PAVASARIO SONATA 2023**

1. **Bendrosios nuostatos**
2. VI Tarptautinis jaunųjų atlikėjų kamerinių ansamblių konkursas PAVASARIO SONATA 2023 (toliau – Konkursas) – moksleivių konkursas, kuriuo siekiama formuoti grojimo ansamblyje įgūdžius.
3. Konkurso laikas – **2023 m. balandžio 1-2 d.**
4. Konkurso vieta – Nacionalinė M. K. Čiurlionio menų mokykla.
5. **TIKSLAI IR UŽDAVINIAI**
6. Skatinti mokinių susidomėjimą kamerine muzika, įdiegti supratimą jos svarba muzikanto tobulėjime ir karjeroje.
7. Plėsti Lietuvos ir užsienio valstybių meno mokyklų / gimnazijų pedagogų bendradarbiavimą, dalijantis profesine patirtimi ir plėtojant dalykines kompetencijas.
8. Siekti, kad mokiniai ugdytųsi savarankiškumą ir asmeninę iniciatyvą bei kauptų sceninės praktikos patirtį.
9. **KONKURSO SĄLYGOS**
10. Konkursą organizuoja Nacionalinė M. K. Čiurlionio menų mokykla, Kamerinio ansamblio metodinė grupė (Vilnius, Lietuva).
11. Konkurse gali dalyvauti **instrumentiniai kameriniai ansambliai: duetai, trio, kvartetai, kvintetai ir sekstetai** (išskyrus fortepijoninį duetą ir liaudies instrumentus).
12. Konkurse kviečiami dalyvauti Lietuvos ir užsienio meno mokyklų, gimnazijų bei konservatorijų moksleiviai ir studentai.
13. Ansamblio narių amžiaus vidurkis negali viršyti 19 metų (2023 m. balandžio 1 d.).
14. Konkurso dalyvis gali varžytis tik vieno ansamblio sudėtyje.
15. Konkursas vyks dviejose grupėse:
	1. duetai;
	2. didesnės sudėties ansambliai.
16. Kiekvienas konkurse pageidaujantis dalyvauti ansamblis iki 2023m. vasario 24 d. el. paštu ciurlionis.sonata@gmail.com paraiškai turi pateikti:
	1. užpildytą anketą;
	2. asmens dokumento kopiją (pagrindinį puslapį su nuotrauka ir gimimo data);
	3. kokybišką ansamblio nuotrauką (ne mažiau 700 pikselių, TIF arba JPG formatu).
17. Apie galimybę dalyvauti konkurse dalyviai bus informuoti iki **2023 m. kovo 1 d.**
18. Konkurso stojamasis mokestis – **30 eurų kiekvienam atlikėjui**.
19. Pinigus pervesti:

AB SEB bankas,

Banko adresas: Gedimino pr. 12, LT-01103 Vilnius, Lietuva

Banko kodas: 70440;

SWIFT kodas (BIC): CBVILT2X

A/s (IBAN): LT57 7044 0600 0155 2624

Mokėjimo paskirtis: Pavasario sonata

Mokestis turi būti sumokėtas (atsiųsta mokėjimo patvirtinimo kopija) iki **2023 m. kovo 30 d.**

1. Kelione į Vilnių ir atgal, apgyvendinimo bei maitinimo išlaidomis rūpinasi patys dalyviai.
2. Pageidaujantiems konkurso dalyviams už papildomą mokestį suteikiama nakvynė Nacionalinės M. K. Čiurlionio menų mokyklos bendrabutyje (vietų skaičius ribotas).

Dėl apgyvendinimo mokyklos bendrabutyje kreiptis: Justina Miliauskaitė, el. paštas: justina.miliauskaite@cmm.lt, mob. nr. +370 612 22489.

1. **REPERTUARAS**
2. Ansambliai konkurse turi atlikti vieną originalų kamerinio žanro ciklinį kūrinį (visas jo dalis):
	1. ansambliai **su fortepijonu** turi atlikti originalų klasikinio, romantinio ar XX–XXI a. kūrinį.
	2. ansambliai **be fortepijono** gali atlikti originalų *baroko,* klasikinio, romantinio ar XX–XXI a. kūrinį.
3. Konkurse atliekamų kūrinių skirtingų instrumentų partijos privalo būti lygiareikšmės. Vieno instrumento partija gali būti pritaikyta kitam instrumentui (pvz. fleitos – smuikui, fagoto – violončelei ir t.t.)
4. Programos trukmė – nuo 12 iki 30 minučių.
5. Paraiškoje nurodytos programos keisti negalima.
6. Ansambliai konkurse groja iš natų.
7. **APDOVANOJIMAI**
8. Konkurso žiuri sprendimu geriausiai pasirodžiusiems ansambliams suteikiami laureatų bei diplomantų vardai. Ypatingai išskirtinai pasirodžiusiam ansambliui žiuri sprendimu gali būti skirtas Grand Prix.
9. Nepaskyrusi kurios nors aukštesnės premijos, žiuri turi teisę skirti papildomas žemesnes premijas.
10. Vertinimo komisijos sprendimu gali būti skiriami specialieji prizai.
11. Konkurso laureatai ir diplomantai apdovanojami diplomais bei atminimo dovanomis. Galimi papildomi rėmėjų prizai.
12. **KONKURSO TVARKA**
13. Ansamblių pasirodymus vertina pripažintų menininkų vertinimo komisija, kurios sudėtis paskelbiama prieš konkursą.
14. Vertinimo komisijos sprendimai yra galutiniai ir neapskundžiami.
15. Kilus neaiškumams dėl konkurso sąlygų, pagrindiniu laikomas tekstas lietuvių kalba.
16. **KONKURSO ORGANIZACINIS KOMITETAS**

**Dainius Numgaudis** – Nacionalinės M. K. Čiurlionio menų mokyklos direktorius;

**Eglė Čobotienė** – Nacionalinės M. K. Čiurlionio menų mokyklos Muzikos skyriaus direktoriaus pavaduotoja;

**Indrė Baikštytė** – Nacionalinės M. K. Čiurlionio menų mokyklos Kamerinio ansamblio metodinės grupės pirmininkė mokytoja-metodininkė;

**Jonė Punytė-Svigarienė** – Nacionalinės M. K. Čiurlionio menų mokyklos Mokytoja-metodininkė;

**Ingrida Rupaitė** – Nacionalinės M. K. Čiurlionio menų mokyklos mokytoja;

**Dalia Vasiliauskaitė-Jucienė** – Nacionalinės M. K. Čiurlionio menų mokyklos koncertinės praktikos specialistė;

**Kristina Bečelytė** – Nacionalinės M. K. Čiurlionio menų mokyklos sekretorė.

1. **BAIGIAMOSIOS NUOSTATOS**
2. Konkursas yra viešas.
3. Konkurso perklausos organizaciniam komitetui leidus, gali būti transliuojami internetu, per radiją ir televiziją, įrašomi į garso ir vaizdo laikmenas be atlygio konkurso dalyviams.
4. Organizatoriai pasilieka teisę viešinti su konkursu susijusią informaciją.
5. Konkurso metu daryti įrašai ir/ar dalyvių nuotraukos gali būti viešinami internetinėje, kitoje viešoje erdvėje ir/ar spaudoje organizatorių nuožiūra.
6. VII Tarptautinis jaunųjų atlikėjų kamerinių ansamblių konkursas „PAVASARIO SONATA“ numatomas 2025 metais.